Subak
Subak inggih punika tata cara ngedum toya (sistem pengairan) sajeroning uma ring Bali, Indonésia sané madasar antuk Tri Hita Karana. Subak pinaka sistem irigasi krama Bali metu saking polah-palih budaya miwah Agama Hindu, punika awinan subak sujatinyané mawiwit saking ajah-ajahan agama Hindu.[1][2]
Swagina subak sané utama inggih punika ngedum toya ring uma. Ring sajeroning nglaksanayang swadharma inucap, wénten makudang-kudang parikrama krama subak, sakadi: nabdabin kawéntenan tukad, telabahan miwah jelinjingan, ngatur galah miwah tata cara pangeduman toya, ngatur paduman memadi utawi maabian jukut, miwah nglaksanayang parikrama upacara. Parikrama subak madasar antuk hukum adat utawi awig-awig inggih punika hukum sané tumbuh tur nglimbak ring kahuripan krama Bali utaminyané krama Hindu.
LelintihanUah
Kawéntenan subak ring Bali prasida kawacen ring makudang-kudang Prasasti, Minakadi Prasasti Sukawana, Prasasti Trunyan, Prasasti Raja Purana dan Prasasti Bebetin. Ring Prasasti Trunyan kabaosang ring warsa 881 masehi sampun kauningang parinama makaraser sané maarti pekaséh utawi anak sané mangurusang pahpahan toya ring carik. Ring warsa 882 masehi kasurat ring prasati Sukawana indik parinama huma (uma), perlak (tegalan) miwah undagi pengarung[3]. Parinama subak sujatinyané mawit saking kruna "kasuwakan‟, indike puniki kabaosang ring daging prasasti pandak badung warsa 1071 masehi.[1]
Wangunan IrigasiUah
jaringan irigasi subak madué sekancan wangunan toya minakadi:
- Empelan (bangunan pengambilan utama utawi freeintake) kajangkepin langki utawi tanjerig (pembatas aliran banjir).
- Telabah sané kajangkepin antuk wangunan pajangkep minakadi abangan (talang), telepus (siphon), petaku (terjunan), pekiyuh (peluap samping)
- Aungan (terowongan) sané kajangkepin antuk song udara miwah song kontrol, yéning song punika kagenahin bah (datar) kawastanin calung yéning majujuk kawastanin bindu.
- Tembuku sané kaangen mahpah toya, wénten soroh tembuku minakadi tembuku aya (wangunan bagi utama), tembuku pemaron (wangunan bagi), tembuku daanan (wangunan sadap), tembuku pengalapan (wangunan pemagi ring uma).
- Wangunan irigasi saking tembuku pemaron kawastanin telabah pemaron (saluran sekunder), miwah saluran irigasi saking tembuku daanan (bangunan sadap) ke uma kawastanin telabah daanan (saluran tersier).
- Telabah pengutangan (saluran pembuangan) inggih punika saluran irigasi sané kaangen ngutang toya sané lebih saking uma kaalirang mawali ka pangkung.
MuseumUah
Museum Subak kaadegang duk warsa 1981 ring Kabupatén Tabanan.
GaleriUah
Danu batur ring Bangli
Uma ring Tegalalang, Gianyar
Tlabah ring Sidemen, Karangasem
PustakaUah
- ↑ 1,0 1,1 Sirtha, Nyoman (2008). Subak: Konsep Pertanian Religius Perspektif Hukum, Budaya dan Agama Hindu. Surabaya: Paramita. p. 1.
- ↑ Srie Saadah Utomo (editor), Fadjria Novari Manan, Sindu Galba (1989). Sistem Subak di Bali. http://repositori.kemdikbud.go.id/7528/1/SISTEM%20SUBAK%20DI%20BALI.pdf: Departemen Pendidikan dan Kebudayaan Direktorat Jenderal Kebudayaan Direktorat Sejarah dan Nilai Tradisional Proyek Inventarisasi dan Pembinaan Nilai-Nilai Budaya.CS1 maint: extra text: authors list (link) CS1 maint: location (link)
- ↑ Purwita, Ida Bagus Putu. 1997. “KajianSejarah Subak di Bali”. Dalam Pitana (Ed). Subak Sistem Irigasi Tradisional di BaliSebuah Canangsari. (hlm. 33-48). Denpasar:Upada Sastra.
ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn zho_Hans ban_Latn zsm_Latn ban_Latn ban_Latn ban_Latn ace_Latn ban_Latn min_Latn ban_Latn